Nagy-Britanniában addig példátlan hosszúságú, 59 éves uralkodása alatt országa számos fegyveres konfliktusban vett részt; nemcsak Európában, hanem távoli kontinenseken is. Trónra lépésekor az Egyesült Királyság a hétéves háborúban legyőzte Franciaországot, és elvette tőle amerikai gyarmatait. Később az amerikai brit gyarmatok egy része sikeres függetlenségi harcot vívott ellene és létrejött az Egyesült Államok. Szintén az ő uralkodása alatt vívta Nagy-Britannia több mint egy évtizedig tartó harcát a napóleoni Franciaországgal, míg 1815-ben a waterlooi csatában sikerült végső győzelmet aratnia.